Trygfondens livreddere demonstrer en hjertestarter overfor turisterne på stranden i Løkken. I dag er der kun danske børn og voksne med på lynkurset i badesikkerhed. I følge livredderne har de generelt styr på det. Der var ingen udenlandske turister med i dagens lynkursus, og der ærgrer livredderne. Fra 2001 til 2009 druknede 622 mennesker i badeulykker i Danmark. En tredjedel var udenlandske turister. Særligt tyskere er overrepræsenterede. Rådet for Større Badesikkerhed gætter på at en årsag kan være at mange af de tyske turister bor langt inde i landet, og derfor ikke har ret meget havsvømmeerfaring. Trygfondens livreddere har tidligere på ugen laver badesikkerhedskurser kun for tyskere. Hvis du synes at du eller dine børn burde lære noget mere om badesikkerhed, så kan man få Trygfondens lynkursus, de følgende steder: Tversted Strand, 12. juli kl. 11 Kandestederne, 12. juli kl. 15 Skagen Nordstrand, 13. juli kl. 11 Palmestranden, 13. juli kl. 15 Ålbæk Strand, 14. juli kl. 11 Sæby Strand, 14. juli kl. 15

Opsummering:
Trygfondens livreddere er i disse dage på turne rundt om på de nordjyske strande. Livredderne giver gode råd om badesikkerhed, og de opfordrer særligt tyskerne til at høre efter.

 